ตอนนี้ผมกินยาต้าน GPO ZVIR 250 สามารถกินน้ำมันปลาเป็นอาหารเสริมได้มั้ยคับ แล้วถ้ากินได้สามารถกินได้กี่มิลลิกรัมคับ
สวัสดีค่ะ ยาต้านไวรัส GPO ZVIR 250เป็นยาต้านที่ใช้เพื่อต้านไวรัส hiv ผลข้างเคียงที่อาจเกิดจากยาในช่วงแรกได้แก่ ปวดศีรษะ คลื่นไส้ อาเจียน ท้องเสีย ท้องอืด นอนไม่หลับ ฝันร้าย มีผื่นขึ้นเล็กน้อยผลข้างเคียงอื่นๆที่สำคัญของยาเช่น ภาวะซีด ตับหรือตับอ่อนอักเสบเฉียบพลัน ชาปลายมือปลายเท้า นิ่วในไต ซึ่งพบได้ทุกช่วงของการกินยา โดยแพทย์ผู้รักษาจะทำการเจาะเลือดตรวจดูเป็นระยะน้ำมันปลานั้นเป็นเพียงวิตามินเสริม สามารถรับประทานควบคู่ไปกับยาอื่นๆได้อย่างค่อนข้างปลอดภัยค่ะ มักจะมีผลข้างเคียงต่อกันได้น้อย การรับประทานนั้นควรใช้ไม่เกินตามที่ข้างฉลากของยี่ห้อนั้นๆกำหนดค่ะแต่อย่างไรก็ตามแนะนำแจ้งแพทย์ที่ดูแลอีกครั้ง และควรเอาฉลากหรือขวดของน้ำมันปลาไปให้แพทย์ดูด้วยค่ะ และที่สำคัญควรรับประทานยาต้านไวรัสอย่างสม่ำเสมอมในเวลาที่ตรงกันทุกวันนะคะ